Lav et referat af nedenstående tekst:

Tekst:
En 36-årig mand fra Vadum er alvorligt tilskadekommen efter en ulykke på motorvejen natten til søndag. Ulykken skete i nordgående retning cirka 3,5 kilometer nord for afkørsel 34 Hobro, hvor to biler, der kørte i samme retning, stødte sammen, og den ene rullede rundt. Det fortæller Per Jørgensen, der er vagtchef ved Nordjyllands Politi. Flere patruljer og en indsatsleder blev sendt til stedet. Mens politiet arbejdede på stedet, holdt en patruljebil og spærrede motorvejen. Ved siden af bilen stod en betjent med refleksvest og lygte for at gøre trafikanter opmærksomme på ulykken. Det overså en 70-årig kvinde fuldstændig. - Hun kørte direkte ind i patruljebilen med næsten 100 kilometer i timen. Betjenten måtte løbe alt, hvad han kunne, og kollegerne på stedet var selvfølgelig rystede, siger vagtchefen. En skiltevogn, som skulle gøre andre trafikanter opmærksomme på uheldet, var på vej til ulykkesstedet, da kvinden bragede ind i patruljebilen. Patruljebilen fik større materielle skader, mens den 70-årige ikke kom alvorligt til skade. - Vi kender ikke årsagen til, at hun kørte ind i patruljebilen, siger Per Jørgensen. De pårørende til den kvæstede 36-årige er underrettet. Manden er uden for livsfare. Der blev udtaget blodprøver fra de involverede i det første færdselsuheld for at se, om de var påvirkede. De to uheld betød, at motorvejen var spærret i flere timer i løbet af natten.

Referat:
En betjent måtte springe for livet, da en 70-årig kvinde overså uheldet på E45 og bragede ind i patruljebil.